HANS H. 0RBERG 

LINGVA LATINA 

PER SE ILLVSTRATA 



FABELLAE LATINAE 

ad cap. I-XXV 



DOMVS LATINA 
MMVI 



LINGVA LATINA PER SE ILLVSTRATA 

FABELLAE LATINAE ad cap. I-XXV 

© Hans H. 0rberg 2006 

ISBN 87-90696-15-8 

Domus Latina. www.lingua-latina.dk 



Ex his fabulis alias (11, 12, 17, 18, 23) primum exaravit vel adumbravit 
Milena Minkova, alias (24, 25) discipulae Neapolitanae. 



PERSONAE 

1. Provinciae Romanae (cap. I) 

2. Liberi et libri (cap. I-II) 

3. Pater dormit (cap. I-III) 

4. Nummus Davi (cap. I-IV) 

5. Liber novus (cap. I-V) 

6. Puella in horto (cap. I-V) 

7. Medus et Cornelius (cap. I-VI) 

8. Speculum Aemiliae (cap. I-VII) 

9. Ornamentą dominae (cap. I-VIII) 

10. Domini et equi (cap. I-IX) 

11. Tabernae Iūlii (I-X) 

12. Pater abest, adest mater (cap. I-X) 

13. Servi dormiunt (cap. I-XI) 

14. Puer armatus (I-XII) 

15. Kalendarium Romanum (I-XIII) 

16. Asinus currens (cap. I-XIV) 

17. Puer aeger et medicus (cap. I-XV) 

18. Canis ululans (cap. I-XV) 

19. Via Ostiensis (cap. I-XVI) 

20. Medicus doctus (cap. I-XVII) 

21. Numeri et litterae (cap. I-XVIII) 

22. Amor adulescentium (cap. I-XIX) 

23. De novo infante (cap. I-XX) 

24. Filius mercatoris (cap. I-XX) 

25. Gubernator optimus (cap. I-XX) 

26. Magister numeros dictat (cap. I-XXI) 

27. Ianitor probus (cap. I-XXII) 

28. Neuter recedere vult (cap. I-XXIII) 

29. Redit Sextus (cap. I-XXIV) 

30. Puer barbarus (cap. I-XXV) 



PERSONAE 



Aemilia, domina, mater Marei, Qulnti, Iūliae 

Aemilius, miles, frater Aemiliae 

Cornelia, puella, filia Cornelii et Fabiae 

Cornelius dominus, pater Sexti et Corneliae 

Davus, servus Iūlii 

Delia, ancilla Aemiliae 

Diodorus, magister 

Dorippa, amica Lydiae 

Fabia, uxor Cornelii 

Grūmio, tabernarius 

Iūlia, puella, filia Iūlii et Aemiliae 

Iūlius, dominus, pater Marei, Quinti, Iūliae 

Leander, servus Iūlii 

Lepidus, adulescens 

Libanus, servus Cornelii 

Lydia, amica Medi 

Marcus, puer, filius Iūlii et Aemiliae 

Marinus, adulescens, filius Micionis 

Medicus Tūsculanus 

Micio, mercator, pater Marini 

Mopsus, tabernarius 

Sannid, ianitor 

Sextus, puer, filius Cornelii et Fabiae 
Syra, ancilla Aemiliae 

FABELLAE LATINAE 

1. Provinciae Romanae (cap. I) 

In imperio Romano multae sunt provinciae. Hispania et Gailia sunt provinciae Romanae. Britannia 
quoque provincia Romaną est. Hispania et Gailia et Britannia tres provinciae in Europa sunt. 
Ubi sunt provinciae Syria et Aegyptus? Syria in Asia est, Aegyptus est in Africa. Britannia insula 
est. Num insulae sunt Gailia et Hispania? Non sunt insulae; sed Corsica, Sardinia, Skilia insulae 
sunt. Magna insula est Britannia. Skilia quoque et Sardinia et Corsica magnae sunt insulae. 
Melita insula parva est. 

Quid est Brundisium? Brundisium oppidum est. Quid est Danuvius? Danuvius est fluvius. Rhenus 
quoque fluvius est. Rhenus et Danuvius sunt duo magni fluvii in Europa. Nilus quoque magnus 
fluvius est. Estne Nilus in Europa? Non in Europa, sed in Africa est Nilus. Num Rhodus fluvius 
est? Non fluvius, sed insula est. Rhodus est insula Graeca. In Graecia multae sunt insulae parvae 
et magnae. 

insvla et oppidvm vocabula Latina sunt. In vocabulo insvla sunt sex litterae: littera prima i, 
secunda n, tertia s... i est littera et numerus. Numeri primi sunt i, ii, m, litterae primae a, b, c. 



2. Liberi et libri (cap. I-II) 

Quid est Tūsculum? Tūsculum est oppidum Romanum. Estne magnum oppidum? Tūsculum 
non magnum, sed parvum oppidum est. Ubi est Tūsculum? Tūsculum est in Italia. 

Quis est Iūlius? Iūlius est vir Romanus. Cuius vir est? Vir Aemiliae est. Ubi est Iūlius? Est in 
oppido Tūsculo. Estne Aemilia in oppido? Non est. 

Cornelius: "Ubi est vir tuus, Aemilia?" 

Aemilia: "Iūlius, vir meus, in oppido Tūsculo est. Sed ecce Marcus, filius meus, et Delia." 
Cornelius: "Quae est Delia?" 
Aemilia: "Delia ancilla mea est." 
Cornelius: "Estne Syra quoque ancilla tua?" 

Aemilia: "Delia et Syra et ceterae multae sunt ancillae meae. In familia mea sunt multae ancillae 

multiąue servi - et pauci liberi." 
Cornelius: "Quot liberi in familia tua sunt?" 
Aemilia: "Tres." 

Cornelius: "Quot filii et quot filiae?" 

Aemilia: "Duo filii et ūna filia. Filii mei sunt Marcus et Quintus, filia mea est Iūlia. In familia 

mea sunt centum servi et tres liberi." 
Cornelius: "Centum est magnus numerus! In mea familia parvus numerus servorum est. Neąue 

magnus est numerus liberorum meorum." 
Aemilia: "Quot sunt liberi tui?" 

Cornelius: "Duo: ūnus filius, Sextus, et ūna filia, Cornelia. Parvus est numerus liberorum - 

sed numerus librorum meorum non parvus est! Libri mei sunt magni et parvi, antiąui 
noviąue: centum libri Latini et Graeci." 

Aemilia: "Centum libri! Magnus est numerus librorum tuorum!" 

Cornelius: "Ecce liber meus novus; titulus libri est grammatica latina." 

Liberi et liber duo vocabula masculina sunt. Liberi est plūralis, liber singularis - plūralis: libri. 



3. Pater dormit (cap. I-III) 

Iūlia, filia Iūlii et Aemiliae, est parva puella laeta quae cantat et ridet. Sed iam non cantat puella 
neąue ridet, sed plorat: "Uhuhū!" Cūr plorat Iūlia? Puella plorat quia Marcus eam pulsat. 
Marcus est puer improbus qui parvam puellam pulsat - et ridet! 

Aemilia audit filiam quae plorat. 

Iūlia Iūlium vocat: "Pater! Pa-ater!" 

Mater filiam audit, neąue pater eam audit. 

Aemilia Iūlium non videt et Syram ancillam interrogat: "Ubi est vir meus? Iūlia eum vocat. Cūr 

non venit?" 
Syra: "Dominus dormit." 
Aemilia: "O! Filia plorat - et pater dormit!" 
Iūlia: "Uhuhū! Marcus me pulsat!" 
Marcus ridet: "Hahahae!" 

Pater audit filiam quae plorat et filium qui ridet. Iam non dormit Iūlius. 
Iūlius venit et Aemiliam interrogat: "Cūr Iūlia plorat et Marcus ridet?" 

Aemilia respondet: "Marcus ridet, quia Iūlia plorat, et Iūlia plorat et te vocat, quia Marcus eam 

pulsat. Puer improbus est Marcus!" 
Iūlius Marcum vocat. Marcus venit et Iūlium iratum videt, neque iam ridet puer. Pater iratus 

filium improbum verberat! 
Iam non Iūlia, sed Marcus plorat. 



4. Nummus D avi (cap. I-IV) 



Aemilia, quae virum suum non videt, Davum interrogat: "Ubi est vir meus? Cūr non venit?" 
Davus audit dominum, qui Medum vocat: "Venį, Mede! Venį, improbe serve!" 
Davus: "Audi! Dominus Medum vocat, sed Medus abest neąue venit." 

Aemilia: "Medus non venit quia pecūniam domini sui habet. Is servus improbus est! Sed ecce 
venit vir meus." 

Aemilia laeta est, quia Iūlius venit. Is iratus est, et sacculum suum in mensa ponit. 

Iūlius: "Ecce sacculus meus. Iam non centum, sed tantum decem nummi in sacculo meo sunt. 

Ceteri nummi mei sunt in sacculo Medi!" Dominus suum Medum servum accūsat. 
Aemilia: "Non decem, sed tantum novem sunt nummi in sacculo tuo." 

Iūlius pecūniam numerat: "Ūnus, duo, tres, ąuattuor, quinque, sex, septem, octo, novem. Quid? 

Novem tantum? Cūr ūnus nummus abest?" 
Aemilia: "Quia in sacculo Davi est, neque tuus, sed Davi est nummus. 
Ecce Davus adest. Is nūllum tuum nummum habet. Non Davum, sed Medum accūsa!" 
Davus: "Ecce parvus sacculus meus, domine. In sacculo ūnus est nummus, qui meus est." 
Iūlius: "O Dave, nummum habe, bone serve! Non meus, sed tuus est. Sūme sacculum tuum et 

discede!" 

Ridet Aemilia. Iam Iūlius quoque ridet neque Davum, servum probum, accūsat. 
Davus sacculum suum sūmit et discedit. 

Iūlius: "Probus servus est Davus, eius est pecūnia quae in sacculo eius est. Sed mea est pecūnia 
quae est in sacculo Medi!" 



5. Liber novus (cap. I-V) 

Cornelius est dominus Romanus, qui in oppido Tūsculo habitat. Cornelius duos liberos habet, 
Sextum filium et Corneliam filiam, et decem tantum servos. Pauci sunt servi Cornelii, 
quia Cornelius non magnam pecūniam habet. Neąue magnam viliam habet Cornelius, 
sed multos libros Latinos et Graecos habet. Cornelius est dominus qui libros et litteras 
amat. Boni et pulchri libri eum delectant. Etiam Sextus, filius Cornelii, libros et litteras 
amat. 

Cornelius suum Libanum servum vocat: "Venį, Libane!" 

Libanus venit et dominum salūtat: "Salve, domine! Ecce, servus tuus adest." 

Cornelius salūtat servum suum: "Salve, Libane! Tace et audi!" 

Servus tacet et audit. 

Cornelius eum interrogat: "Ubi est liber meus novus? Cūr hic in mensa non est?" 
Libanus tacet neąue respondet. 
Cornelius imperat: "Responde, serve!" 
Libanus: "Non me, sed filium tuum interroga!" 
Cornelius: "Quid?" 

Libanus: "Liber tuus novus est in cubiculo Sexti. Is habet librum tuum." 
Cornelius: "Quid agit puer eum libro meo?" 

In cubiculo suo Sextus habet librum Cornelii novum. Titulus libri est grammatica latina. 
Sextus Corneliam vocat: "Veni, Cornelia! Ecce liber novus. Titulus eius est grammatica 

latina. In libro multa capitula sunt. Titulus capituli primi est litterae et syllabae. 

Ecce litterae Latinae in pagina prima: a, b, c, d, e, ceterae. Iam responde, Cornelia: quot 

litterae sunt in vocabulo latina?" 
Cornelia litteras numerat: "Ūna, duae, tres, ąuattuor, ąuinąue, sex. In vocabulo latina sunt sex 

litterae: l, a, t, i, n, a." 
Sextus: "Et quot syllabae?" 

Co rnelia: "Tres: syllaba prima la, secunda ti, tertia na." 

Sextus rūrsus eam interrogat: "Vocabulum grammatica quot litteras habet?" 

Cornelia litteras numerat et respondet: "Decem." 

Sextus: "Et quot syllabas?" 

Cornelia: "gram-ma-ti-ca: quattuor syllabas habet." 
Cornelius filium suum vocat: "Sexte, veni!" 
Sextus paret: ex cubiculo venit eum libro Cornelii. 
Pater iratus filium interrogat: "Estne liber meus novus in cubiculo tuo?" 
Sextus librum in mensa ponit: "Non est in cubiculo meo. Ecce liber tuus in mensa tua!" 
Iam Cornelius ridet neque iratus est. Pater, quem libri et litterae delectant, laetus est quia etiam 
filius libros et litteras amat. 



6. Puella in horto (cap. I-V) 

Iūlius, qui magnam pecūniam habet, in magna et pulchra villa habitat cum familia sua. Villa eius 
habet atrium et peristylum et multa cubicula. Iūlius et Aemilia tres liberos habent: duos 
filios, Marcum et Quintum, et ūnam filiam, Iūliam. Iūlia parva puella est. 

Ubi est filia Iūlii et Aemiliae? Iūlia est in horto villae. Puella laeta ridet et rosas carpit. Quot rosas 
carpit Iūlia? Quinque rosas magnas et pulchras carpit. Rosae Iūliam delectant. 

Iūlia, quae sola est in horto, pueros vocat: "Venite, Marce et Quinte!" 

Pueri ex peristylo veniunt et Iūliam in horto vident. 

Iūlia: "Ecce quinque rosae. Videte rosas meas!" 

Quintus: "Quinque parvus numerus est! In horto est magnus numerus rosarum. Centum rosae 
hic sunt!" 

Marcus: "Non centum tantum, sed mille rosae in horto meo sunt." 

Iūlia: "Non tuus est hortus!" 

Marcus: "Neque tuae sunt rosae!" 

Pueri ab Iūlia discedunt. Rosae eos non delectant. 

Iūlia rūrsus quinque rosas pulchras carpit. Quot rosas iam habet Iūlia? Puella non quinque 

tantum, sed decem rosas habet: quinque et quinque sunt decem. 
Estne decem magnus numerus? Non magnus numerus est, neque parvus. 
Puella, quae rosas amat, laeta est et cantat. 

Iūlius, pater Iūliae, ex villa venit. Iūlius, qui baculum habet, iratus est et filiam suam interrogat: 

"Estne Medus hic in horto?" 
Iūlia respondet: "Non est. In horto nulius est servus, sed ecce filia tua hic est. Salūta me, pater!" 
Iūlius: "Salve, mea filia!" 

Iūlia: "Ecce decem rosae! Habe eas, pater! Tuae sunt rosae. Nonne pulchrae sunt?" 
Iūlius non respondet, sed Medum vocat: "Mede! Veni, improbe serve!" 

Iūlia interrogat: "Cūr improbus est Medus?" neque pater respondet, sed ab filia sua discedit - sine 
rosis. 

Iūlia: "Cūr discedit pater neque respondet? Is non amat rosas - num filiam suam amat?" Iūlia 

iam non laeta est neque cantat. 
Iūlius rūrsus Medum vocat: "Mede! Me-e-de!" sed Medus, qui nummos domini habet, iam abest 

ab villa et ab horto. 



7. Medus et Cornelius (cap. I-VI) 

Lydia est femina pulchra quae Romae habitat. Estne femina Romaną? Non Romaną est, sed 

Graeca. Lydia autem procul a Graecia habitat. Estne sola? Lydia sola habitat, neąue sola 
est Romae, nam muitas amicas Romanas et Graecas habet. Etiam amicum habet Lydia, 
neąue is Romanus est, sed Graecus, neąue Romae habitat, sed prope oppidum Tūsculum. 
Amicus Lydiae est Medus, servus Iūlii. Lydia Medum amat et ab eo amatur. 

Estne Medus apud dominum suum? Non est in villa apud dominum, neąue Tūsculi est, sed in via 
Latina inter Romam et Tūsculum. Qu6 it Medus sine domino suo? Romam it. Post eum 
est Tūsculum, Roma ante eum est. 

Medus laetus est et cantat, quia ad amicam suam ambulat. Sed iam tacet Medus. Cūr iam non 
cantat servus? Medus tacet neąue cantat, quia videt dominum Romanum qui equo 
vehitur Roma Tūsculum. Quis est dominus quem videt Medus? Est Cornelius, qui 
Tūsculi habitat. Is a Medo timetur, quia Iūlii est amicus. 

Cornelius (ad equum suum): "Ecce servus qui solus Romam ambulat. Cuius is est servus? estne 
servus Iūlii? Is est!" Verba Cornelii ab equo tantum, non a Medo audiuntur. 

Iam Cornelius prope Medum est, neque ab eo salūtatur. Neque servum salūtat Cornelius, sed 
interrogat: "Quis est dominus tuus, serve? Estne Iūlius?" 

Medus, qui amicum Iūlii timet, nūllum verbum respondet, et Romam ad amicam suam ambulat. 
Iam Cornelius post Medum est neque eum rūrsus interrogat. Cornelius, qui solus equo 
vehitur, interrogat equum: "Cūr servus me non salūtat, sed tacet neque respondet?" 

Equus verba domini audit neque verbum respondet, sed tantum "Hihihi!" - nam equus verba 
non habet! 

Ecce Medus per portam Capenam Romam intrat et laetus ad ostium Lydiae ambulat. Medus 

ostium pulsat et intrat. 
Lydia laeta amicum suum salūtat et ab amico suo salūtatur. 



8. Speculum Aemiliae (cap. I-VII) 

Syra et Delia, ancillae amicae, ex atrio exeunt. 

Syra: "Venį in cubiculum Iūliae. Illic bonum speculum est. Iūlia speculum Aemiliae in cubiculo 
suo habet." 

Syra et Delia in cubiculum Iūliae intrant. In cubiculo eius est parva mensa. Syra videt speculum, 

quod in mensa est. 
Syra. "Ecce speculum. Claude oculos, Delia!" 
Delia oculos claudit. Syra speculum sūmit et ante Deliam tenet. 
Syra: "Iam aperi oculos!" 

Delia oculos aperit et se videt in speculo, quod a Syra tenetur. Oculi Deliae pulchri sunt et 

formosus est našus eius. Delia est ancilla formosa. 
Syra: "Ecce oculi tui pulchri et našus tuus formosus." 

Delia verbis Syrae delectatur et se ad eam vertit. In oculis Syrae lacrimas videt. 

Delia: "Quid est, Syra? Ecce lacrimae in oculis tuis!" 

Syra: "Oculi mei non tam pulchri sunt quam tui et foedus est našus meus ." 

Delia: "O Syra! Terge oculos! Non pulchri sunt oculi pleni lacrimarum. Sine lacrimis pulchri sunt 

oculi tui, neąue našus tuus foedus est, sed tam formosus quam... Iūliae." 
Syra oculos terget et Deliam interrogat: "Iamne pulchri sunt oculi mei?" 
Delia ridet et ei speculum dat: "Ecce speculum. Vide oculos tuos in speculo." 
Syra speculum ante se tenet - neąue ridet neąue lacrimat. 

Aemilia in cubiculo suo ancillas suas exspectat, neąue ancillae veniunt; itaąue Aemilia eas vocat: 

"Syra et Delia! Venite!" 
Ancillae, quae dominam suam vocare audiunt, ex cubiculo Iūliae exeunt et in cubiculum 

Aemiliae intrant. Illic non solum Aemilia, sed etiam Iūlia adest. 
Aemilia imperat: "Syra, i cum Iūlia in hortum! Illic inter rosas ambulate, nam Iūlia rosis 

delectatur." 
Syra cum Iūlia discedit. 

Aemilia (ad Deliam): "Sūme speculum, Delia, et ante me tene!" 

Delia: "Sed speculum tuum hic non est." 

Aemilia: "Quid? Ubi est speculum meum?" 

Delia: "Iūlia in cubiculo suo habet speculum tuum." 

Aemilia: "Quid agit Iūlia cum speculo meo?" 



9. Ornamentą dominae (cap. I-VIII) 

Aemilia in cubiculo suo est cum Delia ancilla. Delia dominam suam ornat: margaritas circum 
collum Aemiliae ponit. Aemilia ornamentis delectatur neąue sine ornamentis e cubiculo 
exit. Muitas margaritas et gemmas pulchras habet, neąue ūnum tantum anulum, sed 
decem anulos gemmatos. Aemilia multa ornamentą a viro suo pecūnioso accipit - et 
muitas rosas a filia sua. 

Domina ancillae suae sacculum ostendit: "In hoc sacculo non nummi, sed anuli sunt. Ecce anuli 
gemmati qui me delectant." Aemilia ąuattuor anulos gemmatos e sacculo sūmit et in 
mensa ponit. 

Delia: "O, quam pulchri sunt illi anuli!" 

Aemilia ūnum ex ąuattuor anulis sūmit et Deliae ostendit: "Aspice hune anulum! Pretium huius 

anuli est mille et centum sestertii." 
Delia: "Id magnum pretium est!" 

Delia anulum sūmit et ante oculos suos tenet; gemmam anuli aspicit. 
Delia: "In hoc anulo non tanta gemma est ąuanta in illo." Delia monstrat alium anulum 
gemmatum. 

Aemilia: "Tanta gemma ad tam parvum anulum non convenit. Neąue pretium illius gemmae 

tantum est ąuantum huius. Haec gemma sola mille sestertiis constat. Hune anulum pone 
in digito meo!" 

Ancilla anulum gemmatum in digito dominae ponit. In quo digito? In digito ąuarto, nam anulus 

ad eum digitum convenit. Aemilia laeta aspicit digitum suum qui anulo ornatur. 
Aemilia: "Speculum tene ante me!" 

Delia speculum tenet ante dominam, quae se cum margaritis suis formosis aspicit. Et anulo et 

margaritis delectatur. 
Aemilia cum ornamentis e cubiculo exit neąue ostium post se claudit. 

Delia, quae iam sola est in cubiculo, sacculum et anulos tres qui in mensa sunt aspicit. Ostium 

claudit, et ex anulis sūmit eum qui magnam gemmam habet. 
Delia: "Quam pulcher est hie anulus! Neque haec gemma nimis magna est. Etiam ad meum 

digitum convenit anulus gemmatus!" 
Ancilla, quae nūllum ornamentum habet, anulum Aemiliae in digito suo ponit! Digitum cum 

anulo laeta aspicit - neque ea cum ornamentis exit. 
Delia, ancilla proba, quae tam pulchra est quam domina sua, tres anulos rūrsus in sacculo 

dominae ponit et sine ornamentis e cubiculo exit. Delia ostium post se claudit. 
Dominae Romanae multis ornamentis pulchris ornantur. Ancillae nūlla aut pauca ornamentą 

habent. 



10. Domini et equi (cap. I-IX) 

Iūlius et Cornelius sunt domini Romam. Iūlius est dominus pecūniosus, qui magnam viliam 
habet et magnam familiam, id est multos servos. Etiam decem eąuos formosos habet 
Iūlius. Cornelius non tam pecūniosus est quam Iūlius: is decem tantum servos habet, et 
ūnum eąuum album. Cornelius eąuum suum amat. 

Iūlius imperat: "Dūc eąuum ante ostium, Syre!" 

Ex decem eąuis Iūlii Syrus sūmit illum nigrum ąuem dominus ante alios amat eumąue ante 

ostium dūcit. Iam dominus in equo est. Iūlius equo vehitur Tūsculum ad amicum suum 
Cornelium. 

Iūlius ante ostium Cornelii consistit et amicum suum, qui exit, salūtat: "Salve, amice! Sūme 
eąuum tuum et veni in silvam cum amico tuo!" 

Amici duo oppidum relinąuunt et per valiem ad silvam eunt. Equi laeti per campum currunt. 

Oves, quae errant in campo, eąuos timent et ad pastorės suos accurrunt. Canes pastorum 
latrant. Iam equi fessi ante rivum consistunt. Dum equi aquam bibunt e rivo, domini 
caelum aspiciunt. Nūlla nūbes videtur, sol lūcet in caelo sine nūbibus. Itaque Iūlius et 
Cornelius umbram petunt: campum relinquunt et in silvam intrant. Iam in umbra sunt 
sub arboribus. Equi iam non currunt, sed inter arbores ambulant. 

Hic equus Cornelii consistit et hinnit: "Hihihi!" Equus terram ante se aspicit et nasum ponit ad 
terram. 

Iūlius, qui equum Cornelii hinnire audit, equum suum nigrum vertit et interrogat: "Cūr equus 

tuus consistit?" 
Cornelius: "Quia vestigia videt in terra." 
Iūlius: "Quae vestigia?" 

Cornelius, qui iam in terra est ante equum, vestigia quaerit, dum Iūlius in equo suo exspectat. 
Cornelius in terra reperit vestigia lupi, quae digito monstrat: "Ecce vestigia lupi. Non procul abest 
lupus ipse." 

Lupus autem procul in monte ululat: "Huhuhū!" 

Equus Cornelii, qui lupum ululare audit, rūrsus hinnit: "Hihihi!" Equus Iūlii lupum non audit 
neque hinnit. 

Cornelius: "Equus meus lupum timet." Cornelius equum suum album tenet. 
Iūlius: "Meus equus non timet lupum!" 
Cornelius: "Neque lupus equum tuum timet!" 

Cornelius, qui prope vestigia lupi etiam alia vestigia reperit: "Quid hoc est? Non solum lupi, sed 

etiam ovis vestigia hic sunt!" 
Iūlius: "Quid agit ovis in silva cum lupo? Num lupum amat ovis?" 
Cornelius: "Non lupum ovis, sed lupus ovem amat - et amicam suam est!" 



11. Tabernae Iūlii (I-X) 



Iūlius est vir pecūniosus qui magnam viliam habet prope Tūsculum oppidum. Iūlius etiam 
tabernas habet in oppido. 

Grūmio est tabernarius qui Tūsculi panem vendit. Qui ipsi panem suum facere non possunt 
panem a Grūmione emunt. Hoc modo ille pecūniam facit. Sed taberna ubi Grūmio 
panem vendit non Grūmionis, sed Iūlii est. Iūlius est dominus Grūmionis et tabernae 
eius. Ergo Grūmioni necesse est pecūniam Iūlio dare. Iūlius a tabernario suo pecūniam 
accipit. 

Iūlius cum servis Urso et Davo Tūsculum it. Dominus equo vehitur, servi non eąuis sed asinis 

vehuntur. Grūmio non sine timore dominum venire videt. 
Iūlius ante tabernam Grūmionis consistit eumąue salūtat: "Salve, Grūmio!" et ab eo salūtatur: 

"Salve, domine!" 

Grūmio parva voce Ursum interrogat: "Cūr dominus Tūsculum venit?" 

Ursus respondet: "Dominus ad tabernarios suos adit quia pecūniam accipere vult." 

Ridet Ursus. Grūmio non ridet: is verbis Ursi non delectatur. 

Grūmio Iūlio panem ostendit: "Ecce panis meus bonus." 

Iūlius: "Qui panem bonum vendit magnam pecūniam facit." 

Grūmio: "Sed multi alii sunt tabernarii qui panem vendunt. Ergo necesse est panem parvo pretio 

vendere. Nemo qui panem vendit magnam pecūniam facit." 
Iūlius: "Mea est haec taberna: necesse est pecūniam domino tabernae dare. Centum sestertios 

da!" 

Grūmio: "Centum sestertios! Tanta pecūnia apud me in hac taberna non reperitur." 
Grūmio Iūlio ostendit sacculum suum, qui neque pienus neque vacuus est. 
Iūlius: "Quot sestertii insunt in sacculo tuo?" 

Grūmio nummos numerat: "Ūnus, duo, tres, quattuor, quinque nonaginta; ecce nonaginta 

sestertii insunt." 

Iūlius (iratus): "Non satis est!" - sed pecūniam sūmit et in sacculo suo ponit. 
Iam sacculus Grūmionis vacuus est - sed in cubiculo sub lecto suo Grūmio non parvam 
pecūniam occultat! 

Iūlius rūrsus in equum ascendit et a taberna Grūmionis it ad aliam tabernam suam, quae est in 
via ubi multi homines pecūniosi habitant. Tabernarius est Eumolpus, neque is panem, 
sed gemmas vendit. Qui gemmas vendit magnam pecūniam facere potest. Ergo Iūlius a 
tabernario suo Eumolpo magnam pecūniam accipere vult. 



12. Pater abest, adest mater (cap. I-X) 

Liberi in lectis suis dormiunt. Aemilia dormire non potest, quia sola iacet in magnO lecto sine 
viro suo. Cūr Aemilia sola est in cubiculo? Sola est, quia Iūlius, vir eius, abest. Ubi est 
Iūlius? Is ROmae est. 

Aemilia exit e cubiculo, ostium post se claudit et intrat in atrium, ubi circum impluvium 
ambulat. 

Marcus, qui hominem in atriO ambulare audit, timet et se interrogat: "Quis est qui ambulat in 
atriO, dum servi et liberi dormiunt? Quid agit ille homO? - Pater familiae Romae est. 
Dum dominus a villa abest, filius eius est dominus! Necesse est sine timOre virum im- 
probum petere...!" 

Marcus exit e lecto atque ostium aperit, neque e cubiculo suo exire audėt. Baculum crassum, 
quod sub lecto iacet, sūmit, quia virum illum improbum, qui in viliam intrare audėt, 
baculo pulsare vult! 

Aemilia, quae ostium aperiri audit, ad cubiculum Marei se vertit, et Marcus, qui hominem per 

umbram ad se venire audit, perterritus est: baculum pOnit, ostium claudit, et leetum post 
ostium pOnit! 

Mater, quae ostium aperire vult neque potest, imperat: "Age! Aperi Ostium, Marce! Mater tua est." 

Marcus vocem Aemiliae audit et ostium aperit. 

Marcus: "O mamma! Vir improbus in atriO ambulat et..." 

Aemilia ridet et filio suo osculum dat: "NOn est vir improbus, sed femina proba, quae virum 
suum probum exspectat. Pater abest, sed mater tua apud te adest. NemO improbus in 
hanc viliam intrare potest aut audėt." 

Et mater et filius rident et rūrsus leetos suos petunt. 



13. Servi dormiunt (cap. I-XI) 

In villa Iūlii multa sunt cubicula parva et magna. Magnum est cubiculum Iūlii et Aemiliae, in 

eo magnus lectus est. Pater et mater in magno lecto dormiunt. Cubicula liberorum parva 
sunt et in ils lecti sunt parvi. Marcus et Quintus et Iūlia in parvis lectis dormiunt. 

Servi multi in ūno cubiculo magno dormiunt. In cubiculo servorum nūlli sunt lecti. Servi 

qui dormiunt non in lectis, sed in terra iacent. Etiam multae ancillae in ūno cubiculo 
dormiunt neąue eae lectos habent. 

Ecce Davus qui cum aliis servis fessis in magno cubiculo iacet. Pauci servi iam dormiunt, alii 
verba faciunt, alii rident. Servi qui dormire volunt voces aliorum audiunt nec dormire 
possunt. 

Syrus, qui Medum apud se non videt, Leandrum interrogat: "Ubi est Medus? Cūr hic non 
dormit? Estne aeger?" 

Leander: "Medus sanus est, sed a villa abest, quia nummos domini nostri habet! Davus dicit 

'Medum Romae amicam habere.' Putat eum Romae esse apud amicam suam." 
Syrus: "Ergo Medus non solus in terra dormit, sed in lecto cum amica sua!" 
Syrus et Leander rident. 

Davus servos tacere iubet: "Tacete, servi! Iam necesse est dormire." 
Servi tacent atque oculos claudunt. Iam nūlla vox auditur. 

Iam Davus et alii multi dormiunt, sed Syrus et Leander et alii qui prope Davum iacent dormire 
non possunt, quia Davum animam dūcere audiunt! 

Davus enim stertit: "Zzzzz...arrch, zzzzz...arrch!" Syrus, qui fessus est, dormire vult atque oculos 
claudit, nec dormire potest, quod Davum stertere audit. Anima Davi non videri, sed 
audiri potest! Syrus oculos claudere potest, aures claudere non potest. 

Syrus (iratus): "Ssst!" 

Davus rūrsus stertit: "Zzzzz...arrch!" 

Syrus: "Tace, Dave!" 

Davus non respondet, sed Leander: "Tace, Syre! Davus nūllum verbum facit!" 
Syrus: "Verbum non facit, sed stertit. Audi! Nemo hic dormire potest!" 
Syrus se ad Davum vertit et digitum suum ad nasum eius apponit! 
Iam non stertit Davus. Is atque ceteri servi bene dormiunt. 



14. Puer armatus (I-XII) 



Avunculus Marei, cui nomen est Aemilius, in Germania militat. Illic exercitus Romanus fines 
imperii Roman! a Germanis defendit. Castra exercitūs mille passūs a flūmine Rheno 
sunt in magna silva, ubi hostes se occultant. Milites Roman! impetum Germanorum ex- 
spectant, neąue hostes barbaros timent. Romani enim bona arma habent atąue circum 
castra fossa et vallum altum est. Germani castra Romaną expugnare non possunt. 

Marcus Aemilium militem fortem esse putat. Puer ipse militare vult ut avunculus suus, neąue 
arma habet Marcus, et Iūlius dicit 'nūllos pueros militare aut arma ferre posse.' 

Quid igitur facit Marcus? Arcum facit ex ramo et linea; etiam sagittas facit ex ramis tenuibus. 

Dum Marcus arcum facit, Iūlia in horto lūdit eum cane sua Margarita. Sub arbore puella ramum 
reperit. Iūlia cani ramum ostendit: "Ecce ramus, Margarita! Quaere eum!" ramumąue 
procul a cane iacit. Canis ramum ąuaerit, reperit, ad Iūliam portat. Canis ramum ante 
pedes Iūliae ponit et caudam movet. 

Marcus fratrem suum vocat atąue ei arcum suum novum ostendit: "Ecce arcus meus, Quinte. 
Iam miles fortis est frater tuus!" 

Quintus: "Miles Romanus gladio et pilo armatus est, non arcū et sagittis. Ea arma sunt 
Hispanorum et Gallorum qui in exercitū Romano militant." 

Marcus: "Sed exercitui necesse est arcūs et sagittas habere, neąue enim pila gravia procul iaci 
possunt. Sagittae procul volant quia leves sunt." 

Marcus sagittam sūmit et in arcū ponit. Ecce sagitta ex arcū iacitur et in horto prope Iūliam ad 
terram cadit. Iūlia perterrita sagittam prope caput suum volare sentit - sagitta aurem eius 
tangit! 

Syra, quae eum Iūlia in horto est, sagittam prope Iūliam volare videt atąue irata ad Marcum 

eurrit. Marcus, qui Syram aceurrere videt, arcum ad terram iacit atąue fugit. Syra arcum 
Marei manū capit eumque procul ex horto iacit. Marcus tristis arcum suum volare aspicit. 

Canis quoque arcum volare videt. Canis etiam illum ramum quaerit ac reperit, neque eum ad 
Marcum portat. 

Quintus ridet, quod 'militem fortem' sine armis fugere videt! 



15. Kalendarium Romanum (I-XIII) 



Cornelius suo Sexto filio kalendarium monstrat: "Ecce kalendarium Romanum, Sexte, cum 

nominibus mensium et numero dierum. Annus totus quot menses et quot dies habet?" 
Sextus: "Duodecim menses et trecentos sexaginta quinque dies." 

Cornelius: "Hoc est kalendarium novum. In kalendario Romano antiquissimo numerus 

mensium erat decem tantum, non duodecim. Tune mensis anni primuš erat Martius, id 
est initium veris; ante Martium hiems erat sine nomine mensium. Ergo necesse erat anno 
dare duos novos menses: Ianuarium et Februarium. Quam longus est mensis Ianuarius?" 

Sextus: "Ianuarius ūnum et triginta dies longus est." 

Cornelius: "Qui mensis brevissimus est?" 

Sextus: "Februarius, qui duodetriginta tantum dies habet." 

Cornelius interrogat: "Qui dies anni brevissimus est?" 

Sextus non respondet, neque enim dies nominare potest. 

Cornelius: "Dies brevissimus - et nox longissima - est ante diem octavum kalendas Ianuarias. 

Dies longissimus - et nox brevissima - ante diem octavum kalendas Iūlias est. Eo die sol 
altissimus est in caelo. Dies et horae longiores sunt aestate quam hieme et breviores hieme 
quam aestate." 

Sextus: "Quid? Nonne toto anno aequae sunt horae?" 

Cornelius: "Toto anno, et aestate et hieme, dies in duodecim horas dividitur, ergo horae diei 

longiores sunt aestate quam hieme." 
Sextus: "Aestate dies et horae non solum longiores, sed etiam calidiores sunt. Qui mensis anni 

calidissimus est?" 

Cornelius: "Mensis anni calidissimus est Iūlius, et Augustus prope tam calidus est quam Iūlius. Ii 
duo menses non a deis, sed ab hominibus nominantur: Iūlius a Iūlio Caesare et Augustus 
a Caesare Augusto. Ante tempora Iūlii Caesaris et Caesaris Augusti nomina eorum 
mensium erant 'Quintilis' et 'Sextilis' a numeris 'quinto' et 'sexto', quia in kalendario 
antiquo mensis primuš erat Martius; Iūlius igitur mensis quintus erat et Augustus mensis 
sextus." 

Sextus: "Etiam praenomina sunt 'Quintus' et 'Sextus'. Mensis Sextilis igitur nominatur a meo 
praenomine 'Sexto' et Quintilis a praenomine amici mei 'Quintf! Cūr numeri sunt 
praenomina nostra?" 

Cornelius: "In familiis antiquis magnus numerus erat liberorum, ergo filio quinto nomen 

erat 'Quintus' et filio sexto 'Sextus'. Nunc, quia pauci sunt liberi, etiam filio primo aut 
secundo praenomen datur 'Quintus', ut filio Iūlii secundo, aut 'Sextus', ut filio meo 
primo." 

Sextus gaudet quod patri eius non sex filii sunt, sed ūnus tantum! 



16. Asinus currens (cap. I-XIV) 

In campo prope hortum Iūlii pueri pila lūdere solent. Marcus pilam sūmit et "Veni mecum in 
campum, Quinte!" inąuit. Marcus in campo cum fratre suo pila lūdere vult. 

Marcus et Quintus campum petunt cum cane, cui nomen est Cerberus. Pueri pila lūdere 

incipiunt. Alter ad alterum pilam iacit, primum Marcus ad Quintum, qui pilam capit et 
ad Marcum iacit. Marcus pilam capit et rūrsus ad Quintum iacit neąue Quintus pilam 
capere potest - sed canis pilam capit! Iam canis ante Quintum stat pilam ore tenens. 

Quintus pilam a cane poscit: "Da mihi pilam, Cerbere!" Canis autem pilam dentibus tenet neąue 
eam relinąuit. 

Prope pueros lūdentes parvus asinus in herbą iacet. "Ule asinus me portare potest" inąuit Marcus, 
atąue ad asinum adit. 

"Surge, asine!" inąuit, et asinum pede pulsat. Asinus surgit, et Marcus eum ascendit. Iam puer 
super asinum sedens "Ecce eąuus meus, Quinte!" inąuit, "Eąues fortis est frater tuus!" 
Quintus: "Qui asino vehitur eąues non est! Neąue asinus te vehere vult." 

Marcus asinum manū verberat et clamat: "Curre, asine!" sed asinus, qui puerum gravem vehere 

non vult, ąuietus stat neąue se movet. 
Asinus rudit: "Hiaahiaa!" 

Canis asinum rudere audit et latrat: "Baubau!" Pila ex ore canis cadit. Quintus pilam capit 

eamąue in asinum iacit! Asinus perterritus currit - et Marcus ad terram cadit! Asinus 
eum cadentem pede pulsat. 

In herbą iacens Marcus asinum currentem aspicit. "Consiste, asine!" clamat puer, sed asinus ab 
eo fugit. Canis post asinum currit. 

Quintus ridet quod 'eąuitem fortem' in herbą iacentem videt. 

Marcus iratus "Stultus est asinus!" inąuit. 

Quintus: "Qui asino vehitur tam stultus est quam asinus suus! Surge, 'asine'!" 



17. Puer aeger et medicus (cap. I-XV) 

Hodie mane Marcus dicit 'se e lecto surgere non posse nec lūdum petere.' 
"Cūr surgere non potes?" interrogat Davus. 

"Surgere non possum" respondet Marcus, "quia aegroto. Caput mihi dolet." Hoc dicens puer 

oculos claudit et tergum ad Davum vertit. 
Davus Iūlium, patrem Marei, vocat: "Venį, domine, et aspice tuum Marcum filium, qui dicit 'se 

aegrotare'!" 

Iūlius intrat et spectat filium in lecto iacentem. 

Marcus se vertit et faciem dolentem ostendit; manum ad frontem apponit et "Aegroto, pater" 

inąuit, "Ei, ei! ąuam dolet caput! Surgere non possum." 
"Si aegrotas" inąuit Iūlius, "necesse est medicum vocare. Is te sanare potest." 
Iūlius statim servum iubet Tūsculum ire atąue medicum arcessere. 

Post horam servus eum medico ad viliam Iūlii redit. Medicus Marcum linguam ostendere iubet, 
et linguam eius rubram esse videt. Tum oculos et aures eius spectat et frontem eius tangit: 
nec nimis calida nec nimis frigida est frons. Deinde medicus manum super pectus pueri 
imponit et eum bene spirare atąue cor eius bene palpitare sentit; puer pulmones bonos et 
cor bonum habet." 

"Quid tibi dolet?" interrogat medicus. 

"Caput et venter dolet" respondet Marcus. 

Tum medicus "Ergo" inąuit "corpus tuum nimis plenum est sanguinis. Necesse est venam 
aperire. Ecce culter meus." Medicus puero cultrum suum ostendit. 

Cultrum medici videns Marcus "Iam non tam male me habeo" inąuit, "Satis bene me valere 
sentio. Caput iam non dolet neąue me ventrem malum habere puto." 

Ridet medicus. At pater iratus iubet filium suum statim e lecto surgere atąue lūdum petere! 



18. Canis ululans (cap. I-XV) 

Nox est. Villa Iūlii obscūra et ąuieta est. Omnes dormiunt. Parentes in magno cubiculo suo 

dormiunt. Uterąue filius, Marcus et Quintus, in cubiculo suo parvo dormit. Soror eorum 
Iūlia etiam in parvo cubiculo cubat, sed hac nocte male dormit, quia caput ei dolet; 
puella vigilans gallum canentem exspectat. Fenestra cubiculi clausa non est, aer frigidus 
cubiculum intrat. Puella per fenestram apertam nihil videt praeter caelum obscūrum, 
nam lūna et stellae nūbibus operiuntur. Iūlia noctem obscūram timet, ea enim solem et 
caelum clarum amat, horto et rosis delectatur. 

Tum per noctem obscūram et ąuietam canis ululat: "Uhuhuhū!" 

Iūlia canem ululare audit et perterrita est: capilli horrent, cor palpitat, puella in lecto se movere 

non audėt, et clamat: "Mamma! Veni!" 
Aemilia clamore filiae excitatur et statim accurrit. "Quid est, mea filia?" interrogat, "Non 

dormis? Adhūc nox est." 
Iūlia: "Non dormio quod lupum timeo. Audi, mamma: lupus ululat. In horto nostro est lupus 

ferus!" 

Aemilia canem rūrsus ululare audit et "Non est lupus, Iūlia" inąuit, "est canis tua Margarita quae 

ululat. Num tū canem tuam times?" 
Etiam Marcus et Quintus clamorem vocesąue audiunt et cubiculum Iūliae intrant. 
"Quid non dormitis?" interrogant, "Num iam tempus est e lecto surgere?" 
"Nondum mane est" inąuit mater, "Iūlia perterrita est quia putat canem ululantem esse lupum! 

Sed nunc vos omnes dormite!" 
Marcus "O, quam stulta es, Iūlia!" inąuit ridens. 

"Tace, Marce!" inąuit mater, "Adhūc tempus est dormire. Audimus ululantem canem, non gallum 
canentem." 



19. Via Ostiensis (cap. I-XVI) 



Medus cum amica sua in patriam suam Graeciam ire vult. 

Medus: "In portū Ostiensi bona navis nos opperitur. Necesse est nos ambulare Ostiam, neąue 

enim eąuum aut asinum habemus." 
Lydia: "Ostiam ambulare non possumus. Nimis longa est via." 

Medus: "Via Ostiensis paulo longior est quam via Latina Tūsculo Romam. Si fessa es, ego te 
portare possum!" Hoc dicens Medus amicam suam complectitur eiąue osculum dat. 

Lydia: "Tu me portare non potes. At si necesse est, tecum Ostiam ambulo. Fessa non sum ac 
paucas res mecum fero." 

Ergo Medus et Lydia Roma egrediuntur et Ostiam ambulare incipiunt. Medus saccum portat cum 

rebus Lydiae et suis. Post tres horas Lydia consistit ac fessa apud viam considit. Medus 

quoque consistit et tristis viam longam ante se intuetur. Tum viam post se spectat. Illic 

venit vir crassus cum asino qui duos saccos graves vehit. 
Medus illum virum salūtat: "Salve, bone vir!" et "Ecce amica mea fessa" inąuit, "iam non potest 

ambulare. Potestne eam portare asinus tuus?" 
"Asinus meus iam duos saccos graves portat" inąuit vir crassus; "me portare non potest aut 

non vult, quia ego nimis crassus sum. Sed amica tua tenuis et levis est. Asinum meum 

ascende, formosa! Da mihi manum!" 
Lydia surgit. Medus ipse amicam suam asinum ascendentem manū sustinet. 
Super asinum sedens Lydia "Ambula, asine!" inąuit, sed asinus in via stat neąue e loco se movet. 

Tum Medus herbam carpit et ante asinum tenet. Asinus herbam esse vult atąue ambulare 

incipit. Lydia laeta asino vehitur. 
Medus: "Bonus es vir quod asino tuo amicam meam vehis. Nos Roma venimus et Ostiam imus. 

Tūne ąuoąue Ostiam is? Quod nomen tibi est?" 
"Mihi nomen est Mopsus" inąuit ille, "Ostiam eo, nam illic habito. Cūr vos Ostiam itis?" 
Medus: "Ex portū Ostiensi in patriam nostram Graeciam nave vehi possumus. Illic bona navis 

nos opperitur." 

Medus e sacco suo malum sūmit et "Ecce" inąuit "malum tibi do, amice!" 

Mopsus: "At sacci quos asinus meus portat pleni sunt malorum. Tabernarius sum, mala et pira 

vendo. Malum a te non accipio." 
Medus: "Sed nihil aliud habeo quod tibi dare possum." 

Mopsus: "Id necesse non est. Me delectat amicam tuam formosam mecum vehere." 

Dum Medus cum Mopso loquitur, Ostiam adveniunt. Asinus ante tabernam Mopsi consistit. 

Dominus asino suo fesso mala dat. 
Medus: "Vale, Mopse, bone amice!" 
Mopsus: "Etiam vos valėte, amici mei! Bene navigate!" 

Item Lydia "Vale, amice!" inquit, "Nihil habeo quod tibi dare possum -praeter osculum" et 

Mopso osculum dat. Ille osculo tam pulchrae feminae laetatur. 
Medus id spectans non laetatur. "Veni mecum, Lydia!" inquit, et statim ad portum ire incipit. 
Lydia Mopsum tristem relinquit et amicum suum sequitur. 



20. Medicus doctus (cap. I-XVII) 

Dominus, cum Tūsculum it, equo vehitur aut lectica portatur a servis suis. Servi vero asinis vehi 
solent; sed servus qui medicum arcessere iubetur, non asino pigro, sed equo currente 
vehitur. Medicus quoque equo vehitur. Itaque brevi tempore ad aegrum venire potest. 

Leander Syrum equum ascendere videns interrogat: "Cūr tū hodie equo veheris, Syre? Nos servi 
asinis vehimur, non equis!" 

Syrus: "Equ6 vehor quia medicum arcessere iubeor. Equ6 currente brevi tempore Tūsculum ad 
medicum vehor. Medicus quoque equo vehitur." 

Syrus igitur equo vehitur Tūsculum ac post horam cum medico redit. 

Medicus ostiario "Aperi ostium!" inquit, "Medicus sum, a domino tuo exspector." 

"Recte dicis, medice" inquit ostiarius ostium aperiens, "tū a domino exspectaris, quia filius eius 
aegrotat. Atrium intra!" 

Medicus atrium intrat atque illic a Davo servo salūtatur: "Salve, medice!" 

Medicus: "Ubi est dominus tuus? Cūr a servo, non a domino, salūtor?" 

Iūlius intrans "Salve, medice!" inquit, "Laetor te iam adesse, nam tū ut 'medicus doctus' ab aegris 

laudaris. Veni mecum ad filium meum aegrum!" 
Medicus: "Recte dicis: laudor a multis aegris quos sano vel sanare conor." 

Iūlius: "Vos medici laudamini ab aegris quos bene sanatis, non laudamini ab iis quos male sanare 
conamini et qui adhūc aegri sunt - aut iam mortui!" 



21. Numeri et litterae (cap. I-XVIII) 



Quibus litteris significantur numeri? Litterae septem ąuibus numeri significantur sunt C, D, I, L, M, V, 
X. Littera i significatur numerus 'ūnus', V 'quinque', X 'decem', L 'quinquaginta, C 'centum', 
D 'quingenti', M 'mille'. Ecce magnus numerus in quo omnes numerorum litterae iunguntur: 
MDCLXVI = mille sescenti sexaginta sex [= 1666]. 

Si bis scribuntur litterae I, X, C, M, significantur numeri 'duo' II, 'viginti' XX, 'ducenti' CC, 'duo milia' 
MM. Si eaedem litterae ter scribuntur, numeri significantur 'tres' III, 'triginta' XXX, 'trecenti' 
CCC, 'tria milia' MMM. 

Si ante V et X ponitur I, fiunt numeri 'quattuor' IV et 'novem' IX; si X ante L et C ponitur fiunt numeri 
'quadraginta XL et 'nonaginta XC. Numeri 'sex', 'septem', 'octo' significantur cum ad V 
adduntur I, II, III: VI, VII, VIII. Hi omnes numerorum litterae adduntur ad litteras X, L, C, D, 
M. 

Diodorus magister discipulos suos et litteras et numeros docet. "Ecce" inquit "tres litterae: X, C, M. 

Quaeque littera numerum significat. Qu6s numeros?" 
Titus: "Littera X numerum 'decem' significat, C 'centum', M 'mille'." 

Magister: "Dividite quemque numerum in dimidias partes! Quid est dimidium 'decem', dimidium 

'centum', dimidium 'mille'?" 
Sextus: "Dimidium decem est quinque, dimidium centum quinquaginta, dimidium mille quincenti." 
Magister: "'Quin^enti', non 'quincenti'! Qu6modo hi numeri breviter scribuntur?" 
Sextus "'Quinque' scribitur littera V, 'quinquaginta L, 'quingenti' D." 
Magister: "Prome tabulam et stilum, Marce, et scribe X bis et ter!" 
Marcus bis X scribit: XX, tum eandem litteram ter scribit: XXX. 
Magister: "Qu6s numeros scribis?" 
Marcus: "Scribo numeros 'duodecim' et 'tredecim'.'' 

Magister: "O Marce! quam stulte respondes! 'Duodecim' et 'tredecim' scribuntur XII et XIII, non 

XX et XXX! lis litteris significantur numeri 'viginti' et 'triginta. Iam scribe 'quadraginta et 
'quinquaginta'!" 

Marcus X scribit quater: XXXX, et quinquies: XXXXX. 

Magister: "Prave scribis! Non oportet toties X scribere, nam 'quadraginta scribitur XL et 'quinquaginta 
breviter scribitur L." 

Sextus: "Littera L non modo numerus significatur, sed etiam praenomen, id est 'Lūcius'. Itemque litteris 
M et C significantur praenomina 'Marcus' et 'Gaius'. Cūr praenomen 'Gaius' scribitur littera C, 
non G?" 

Magister: "Quia antiquis temporibus ūna littera erat C signifkans et C et G." 
Sextus: "Ergo numerus QVINGENTI tune erat QVINCENTI!" 

Magister: "Recte dicis. At nunc additur parva linea quae litteram G, non C, esse significat." 



22. Amor adulescentium (cap. I-XIX) 

Iūlius in peristylo suo magnifico, quod columnis et signis deorum ornatur, cum amico suo 
Cornelio loąuitur. 

"Certe tū vir beatus es, Iūli", inąuit Cornelius, "nam viliam magnificam possides cum magna 

familia atąue uxore pulcherrima." 
Iūlius: "Mea uxor non pulchrior est quam tua. Tū quoque es vir beatus, Corneli, quamquam tibi 

non tanta villa atque minor familia est. Neque enim eae sunt res quae homines beatos 

faciunt." 

Ad hoc Cornelius "Ita est ut dicis", inquit, "sed vir pauper a feminis divitibus non amatur neque 
virgo pauper amatur a viris divitibus!" 

Iūlius: "Immo ego adulescens dives virginem pauperem amabam - nec vero ab ea amabar! 
Numquam ab ea salūtabar, epistulae ac flores, quos ad eam mittebam, ad me 
remittebantur. Itaque tristis eram ac miser. Parentes mei multis modis me delectare 
conabantur, optimum cibum mihi dabant, sed ego paulum edebam et nocte male 
dormiebam." 

Cornelius: "Cūr illa virgo pauper te adulescentem divitem non amabat?" 

Iūlius: "Quia alium virum divitem amabat - nec vero ab illo viro pessimo amabatur, quod virgo 

pauper erat!" 
Cornelius: "Quae erat illa virgo pauper?" 

Iūlius: "Erat Aemilia, quae nunc uxor mea est ac me nec ūllum alium virum amat. Hodie beati 
coniuges sumuš." 

Cornelius: "Ego quoque adulescens virginem pauperem amabam, neque putabam me ab ea amari 
quia ipse pauper eram. Sed illa me nec ūllum alium virum amabat - ac nunc uxor mea 
est. Nos beatissimi sumuš coniuges, quamquam divites non sumuš. Uxor mea mulier est 
optima ac pulcherrima." 

Iūlius: "Uxor tua non melior neque pulchrior est quam mea Aemilia!" 



23. De novo infante (cap. I-XX) 



Aemilia, quae iam duos filios et ūnam filiam habet, novum infantėm exspectat. Illa alteram 

filiam habere vult, sed maritus eius Iūlius magis gaudebit si filium habebit, quamquam 

dicit 'se velle filiam habere.' 
Heri Iūlius nesciebat uxorem suam novum infantėm exspectare, quamquam videbat eam minus 

gracilem esse. Nunc autem intellegit Aemiliam non propter cibum crassiorem neri! 
Iūlia parentes de 'altera filia loquentes audit, atque ita scit de novo infante. Neque vero gaudet 

Iūlia, nam sola vult totum amorem parentum sibi habere! Verba Aemiliae de parvula 

sorore quae aeque amabitur eam non satis consolantur. 
Marcus et Quintus de infante qui exspectatur nesciunt. Iūlia autem de hac re tacere non potest. 

Fratres vocat et iis "Audite!" inquit, "Mox ego non ero sola puella cum duobus pueris. 

Post paucos menses mihi soror erit." 
Pueri statim ad matrem adeunt eamque interrogant: "Estne verum quod dicit Iūlia? Sororemne 

habebimus?" 

Aemilia: "Certe novum infantėm habebo, sed filiumne an filiam, nemo scit. Vosne fratrem an 

sororem habere vultis? Nonne laetabimini si alteram sororem habebitis?" 
Marcus: "Ego parvulis infantibus non delector. Semper in cūnis iacent, mecum lūdere non 

possunt, nihil dicunt, sed magna voce vagiunt!" 
Aemilia: "Noli ita loqui, Marce! Ante octo annos tū ipse in cūnis iacebas ac vagiebas nec cum 

aliis pueris lūdere poteras." 
Quintus: "Ego non fratrem, sed sororem volo, etiam si filia illa parvula sola a matre cūrabitur, 

nos liberi maiores non cūrabimur!" 
Aemilia: "Vos omnes bene cūrabimini, etiam si filiolam habebo. Nolite timere!" 



24. Filius mercatoris (cap. I-XX) 



Micio est mercator qui Ostiae prope portum habitat. Vir dives est, qui merces suas, quae ex terris 
alienis advehuntur, magno pretio in Italia vendit. Filius Micionis, cui nomen est Marinus, 
iam adulescens est septendecim annorum. Marinus puer apud magistram suum optimus 
discipulus erat, qui non modo litteras et numeros bene discebat, sed etiam ipse per se 
libros legebat. 

Mercator sic filio suo loquitur: "Ab hoc anno puer non es, Marine. Volo tecum loqui de tempore 
futūro. Visne mercator esse ut pater tuus? an nauta?" 

Marinus respondet: "Ego nec mercator nec nauta esse volo, nam non solum nautae, sed etiam 
mercatores navigare debent, ac multae naves cum mercibus in flūctūs merguntur. 
Tempestates et mare turbidum metuo. Sed nolo domi manere. In Graeciam ibo, quia 
litteras Graecas ac linguam Graecam discere volo. Doctus ero ut magister meus, nec 
solum libros Latinos, sed etiam libros Graecos legam. In Graecia viros doctos audire 
potero ac muitas res ab optimis magistris discere. Visne me tecum in Graeciam dūcere?" 

Verba filii patrem non delectant, nam is putabat filium suum velle mercatorem esse. Nec tamen 
adulescentem tam prūdentem domi tenere vult, itaque filio "Gaudeo" inquit "quod 
vis mecum in Graeciam ire, quamquam mercator esse non vis. Bene intellego te, ut 
adulescentem prūdentem, plūra discere velle in Graecia apud magistros doctissimos. 
Sed navigare necesse est, si in Graeciam ire volumus, et tū dicis 'te mare metuere neque 
navigare velle'!" 

Marinus: "Si bonam navem et gubernatorėm prūdentem habebimus ac ventum secundum, sine 

metū tecum navigabo, pater." 
Septimo die post hoc colloquium, vento secundo atque caelo sereno, Micio cum Marino filio 

proficiscitur. In portū Ostiensi filius matrem suam complectitur et osculatur. "Vale, 

mater mea!" inquit, et mater lacrimam detergens "O Marine! Vive valeque!" Tum filius 

cum patre navem conscendit. 
Vela vento implentur et navis plėnis velis e portū egreditur. 



25. Gubernator optimus (cap. I-XX) 



Micio mercator cum filio suo Marino Graeciam petit. Merces suas magno pretio in Graecia 

vendere vult et illic novas merces minore pretio emere, quas deinde in Italia vendet pretio 
maiore. Hoc modo mercator prūdens magnam pecūniam facere solet. Certe mercator 
dives est Micio. 

Dum navis vento secundo per mare vehitur, Marinus in puppi sedet et librum de optimo 

gubernatore, cui nomen erat Palinūrus, legere conatur. At difficile est in puppi librum 
legere, quia gubernator absentem cantat amicam. Marinus eum tacere iubet, sed ille 
foeda voce cantare pergit! 

Adulescens oculos a libro suo tollens mare et caelum intuetur. Supra mare nūbes atras oriri videt 
et procul tonitrum audit. Statim patrem adit et "Videsne" inąuit "illas nūbes atras? Quid 
eas significare putas? Ego tonitrum ac tempestatem venientem timeo, nam tonitrus iam 
procul auditur. Nolo in medio mari tempestatem opperiri. Iube gubernatorėm portum 
petere, pater! Illic finem tempestatis opperiri poterimus." 

Mercator vero "Noli timere!" inąuit, "Gubernator noster est bonus nauta, qui officium suum scit. 
Certe tū plūres libros legis quam ille, et muitas res difficiles scis, sed navigare nescis - id 
libri tui te docere non possunt. Mane tranąuillus in puppi et perge librum tuum legere!" 

"Ego tranąuillus sum" inąuit filius, "nec iam tranąuillum erit mare!" 

Marinus ad gubernatorėm redit, qui maiore voce cantare incipit, dum totum caelum nūbibus 

atris operitur et iam prima fulgura mare illūstrant. Gubernator vero neąue caelum neąue 

mare aspicit, et male canere pergit! 
"Tace, gubernator!" inąuit adulescens, "Specta caelum! Fac officium tuum! Necesse est portum 

petere, anteąuam maxima tempestas oritur." 
Gubernator nūllum verbum respondet, sed ridens se ad Marinum vertit eumąue ūmidis oculis 

intuetur. Tum adulescens animadvertit eum manū tenere poculum - ex quo non aąuam 

bibit! 

Subito magnus ventus flare incipit ac navis magnis flūctibus iactatur. Gubernator surgere conatur 
nec pedibus stare potest et ante Marinum labitur. Clamant omnes et Neptūnum invocant: 
"Servą nos, Neptūne!" Navis sine gubernatore in mari turbido errat atąue aąua impleri 
incipit. Nautae aąuam haurire conantur ac merces graves in mare iaciunt. 

Tum vero, omnibus perterritis, Marinus tranąuillus in loco gubernatoris considit: is navem 

contra ventum vertit et in mediis flūctibus recte gubernat. Ita navis servatur nec flūctibus 
mergitur. Paulo post ventus cadere incipit. 

Laetantur omnes et Marinum ut optimum gubernatorėm laudant eumąue 'alterum Palinūrum' 
vocant. 

Micio laetus filium complectitur et "Profecto" inąuit "tū non solum libros legere, sed etiam 
navem gubernare scis!" 

Marinus autem "Librum legebam" inąuit "de Palinūro, optimo gubernatore. Ut vides, libri mei 
muitas res me docere possunt." 



26. Magister numeros dictat (cap. I-XXI) 



Magister Diodorus, postąuam discipulos numeros breviter scribere docuit, sex numeros ils dictat: 
'ąuattuor', 'novem', 'ąuattuordecim', 'ūndeviginti', 'ąuadringenta', 'nongenta'. Cūr magister 
'ąuadringenta' et nongenta' dicit, non 'ąuadringentf et nongentf ? Numeri qui in -genta 
desinunt sunt neutrum plūralis. 

Quisque discipulus suo modo numeros scribit. Sextus sic scribit: IV, IX, XI, XIX, CD, CM; Titus sic: IV, 
IX, XIV, XIX, XL, XC; Marcus sic: IIII, VIIII, XIIII, XVIIII, CCCC, DCCCC. 

Diodorus, postąuam numeros dictavit et discipulT eos scripserunt, tabulam cuiusąue discipulT in manūs 
sūmit et spectat id quod scriptum est. Nemo discipulus omnes numeros recte scripsit, at magister 
Sextum et Titum ąuattuor numeros recte scripsisse videt. "Vos" inąuit "ąuattuor numeros recte 
scripsistis, Sexte et Tite." 

Sextus: "Scripsimus ita ut nos numeros scribere docuisti." 

Diodorus: "Nec vero te CD et CM scribere docui, Sexte, nam C raro ponitur ante D et M, 'ąuadringenta' 

et 'nongenta' rectius scribuntur CCCC et DCCCC." 
Marcus: "Ego ita scripsi!" Marcus dicit 'se ita scripsisse' 

Magister: "Tū recte C ąuater scripsisti in ils numeris, sed etiam I ąuater scripsisti in numeris 'ąuattuor', 
'novem', 'ąuattuordecim', 'ūndeviginti': IIII, VIIII, XIIII, XVIIII. Id te non docui! Scio antiąuos 
Romanos toties I scripsisse, sed hodie littera I ponitur ante V et X: 'ąuattuor' scribitur IV, 
'novem' IX, 'ąuattuordecim' XIV, 'ūndeviginti' XIX - hi numeri recte scripti sunt a Sext6 et 
Tito." Magister dicit 'hos numeros a Sext6 et Tito recte scriptos esse.' 

Tum magister se vertit ad Titum, qui XL et XC scripsit, et "Sed cūr tū" inąuit "XL et XC scripsisti? Eae 
litterae significant 'ąuadraginta et 'nonaginta, non 'ąuadringenta' et 'nongenta', ut ego vobis 
dictavi." 

Titus: "Ego te 'ąuadraginta et 'nonaginta dicere audivi." 

Magister: "Male audivisti! Tūne malas aures habes? Profecto 'ąuadringenta' et 'nongenta' dixi. Nonne vos 

me ita dicere audivistis, Marce et Sexte?" 
Sextus: "Certe nos ita te dicere audivimus. Scripsimus eos numeros quos nobis dictavisti." Sextus et 

Marcus magistrum numeros 'ąuadringenta' et 'nongenta' dictantem bene audiverunt, Titus male 

audivit. 

Marcus: "Sed ego ūnus ex tribus discipulis eos numeros recte scripsi! Cūr me non laudavisti, magister?" 
Magister: "Te non laudavi, quia alios ąuattuor numeros prave scripsisti." 

Marcus: "Ego scripsi ut antiqui Romam scribebant. Num tū antiquos Romanos prave scripsisse putas?" 



27. Ianitor probus (cap. I-XXII) 

Dorippa, amica Lydiae, sola habitat Romae in domo apud Tiberim flūmen. Fores domūs cūstodit 

ianitor, cui nomen est Sannio. 
Dorippa Lepidum amicum habebat, sed iam eum e domo sua pepulit, quia eum falsum amicum 

esse arbitratur. 

Domum reversus Dorippa ianitori "Si Lepidus redit" inąuit, "noli admittere eum! Virum illum 

improbum iam videre nolo. Non me, sed ancillam amat." 
Vesperi Lepidus eum novis floribus redit atąue ianuam pulsat clamans: "Heus, ianitor! Aperi 

ianuam! Lepidus sum. Venio amicam meam salūtatum." 
Sannio: "Non licet mihi te admittere. Dorippa tecum colloąui non vult. Puto eam iam dormitum 

iisse. Dicit 'non se, sed aliam feminam a te amari'." 
Lepidus: "Non verum est quod illa dicit. Ego sum verus amicus qui amicam meam non failo. 

Necesse mihi est eum ea colloąui." 
Sannio: "Sed Dorippa me iubet tibi ianuam claudere." 
Lepidus: "Non oportet illi feminae severae parere! Iam aperi ianuam!" 
Sannio: "Profecto dominae meae parebo. Te non admitto." 

Lepidus denarium promit et ianitori ostendit: "Ecce denarius" inąuit, "si ianuam mihi aperis, 
denarium tibi do." 

Sannio: "Quamquam pauper sum, istam pecūniam a te aceipere nolo. Ego dominam meam non 
failo!" 

Tandem Lepidus intellegit se ianitorem probum nūllo modo movere posse. Flores ante fores 
iaciens "Vale" inąuit, "ianitor - dūrior quam fores tuae!" 



28. Neuter recedere vult (cap. I-XXIII) 



Leander, servus Iūlii, postąuam in foro Tūsculano pisces et ova emit, viam angustam intrat quae 
a foro ad portam oppidi dūcit. In ea via domino Cornelio occurrit, qui equo vehitur ad 
forum. Leander ipse a foro vehitur asino. Necesse est utrumąue consistere, nam nimis 
angusta est via. Sed neuter eorum, nec dominus nec servus, recedere vult. 

Cornelius vultū severo servum aspiciens "Heus tū, serve!" inąuit, "Cede mihi! Iube asinum tuum 
ad forum reverti!" 

Ad hoc Leander, qui scit asinum suum paritūrum non esse, "Asinus meus" inąuit "mihi hoc 
iubenti non parebit. Procedere vult, recedere non vult! Atąue ego iam procul absum a 
foro. Tū redi ad portam!" 

At dominus iratus "Profecto" inąuit "nolo tibi, sordido servo, cedere! Nisi tū mihi cedis, hoc 

baculo te et asinum tuum verberatūrus sum!" Cornelius dicit se servum et asinum eius 
verberatūrum esse' ac solus adversus Leandram accedit baculum ante se tenens. 

Tum vero asinus rudere incipit: "Hiaahiaa...!" Turpissima asini voce territus eąuus in pedes 

posteriores surgens se vertit atąue e loco fugit. Asinus cum Leandro eąuum currentem 
seąuitur neąue Cornelius eum retinere potest. 

Rubens ob pudorem Cornelius redit ad eąuum suum, ąui intra portam dominum exspectat. 



29. Redit Sextus (cap. I-XXIV) 

Hora septima est. Ea hora Cornelius ambulatum ire solet anteąuam lavatum it, sed hodie propter 
imbrem et tonitrum ambulare non potest. Domi manėt apud uxorem suam Fabiam, quae 
in atrio Sextum filium exspectat. 

Fabia: "Sextus ante horam septimam redire solet. Quid eum agere putas?" 

Cornelius: "Per hune imbrem ac tonitrum ambulare non potest. Puto eum sub teeto exspectare 
dum tonitrus desinet." 

Tandem ianua aperitur et Sextus atrium intrat. Parentes vero filium suum vix cognoscunt, nam 

facies pueri eruenta est atąue vestis eius sordida. 
"Salvete, pater et mater!" inąuit puer. 

"O mi fili!" inąuit mater eruorem conspiciens, "Quid tibi factum est?" 

Sextus: "Pugnavi eum Marco et Tito. Ii me pulsaverunt, postąuam ego Marcum pulsavi." 

Fabia: "Cūr tū Marcum pulsavisti? 

Sextus: "Quia ille dixerat 'matrem meam feminam turpem esse!" 
Cornelius : "Quid? Itane dixit ille puer improbus?" 

Sextus: "Non iis ipsis verbis. Dixit 'suam matrem formosissimam esse' ac 'matrem meam sine 
ornamentis formosam non esse.' Postea me 'puerum barbarum' vocavit, quod eum 
pulsaveram." 

Cornelius: "Profecto non sine causa Marcum pulsavisti, quia matri tuae male dixerat! Nam mater 

tua formosior est quam mater Marei, etiam si illa plūra et pulchriora ornamentą habet. 

Nec tū puer barbarus es, sed doctior Marco." 
Sextus: "Certe non tam indoetus sum quam ille: rectius et pulchrius seribo ac mėlius computo. 

Magister me laudavit quod rectissime et pulcherrime seripseram atque etiam assem mihi 

dedit quod optime computaveram." Sextus assem promit et parentibus ostendit. 
Fabia: "Gaudemus te optimum discipulum esse. Non modo laudem, sed etiam donum meruisti. 

Ostende nobis litteras tuas quae laudatae sunt a magistro!" 
Sextus promit tabeliam, quam suam esse putabat, eamque parentibus ostendit. 
Cornelius tabeliam spectans miratur litteras foedas ac difficiles leetū esse. "Quidnam hoc est?" 

inquit, "Num magister has litteras laudavit?" 
Sextus: "Immo 'litteras foedas esse' dixit, sed hae litterae a Marco seriptae sunt. Iam intellego 

Marcum tabulas nostras mūtavisse inter pugnam. Is meam tabulam sūmpsit - miror eum 

assem meum non sūmpsisse!" 
Fabia: "Marcus multos nummos a patre suo divite aceipit." 

Sextus: "Recte dicis: is multos nummos habet - ac nescit numerare pecūniam suam! Ego ūnum 

assem habeo ac scio quattuor asses facere sestertium et quattuor sestertios denarium." 
Cornelius: "Quot asses faciunt quattuor sestertii?" 

Sextus: "Sedecim scilicet. Hoc idem magister nos interrogavit. Sed id quod me interrogavit muito 
difficilius erat. Ecce exemplum: Quot denarios faciunt duodequinquaginta sestertii? Tū 
mihi responde, pater!" 



30. Puer barbarus (cap. I-XXV) 



Prima lūce Marcus cum Davo Tūsculum ambulat. Davus non modo res Marei fert, sed etiam 

epistulam quam Iūlius ad magistrum seripsit. 
Davus: "Ecce epistulam domini fero, quam tū ipse magistro tuo trades." 
Marcus: "Etiamne mercedem fers, quam magistro debemus?" 
Davus: "Pecūniam non fero. Pater tuus mercedem solvere non vult." 
Marcus: "Ergo magister iratus erit mihi." 

Davus: "Non tibi, sed patri tuo iratus erit. Dominus enim plane seribit 'magistram nihil te docere 

posse neąue igitur mercedem meruisse!'" 
Marcus: "Ita est ut seribit pater: nihil disco ab illo magistro!" 
Marcus et Davus incipiunt montem ascendere in quo situm est Tūsculum. 
Marcus: "Miror quod oppidum non in valle, sed in monte situm est." 

Davus: "Oppida in montibus aedifieantur, quia facilius est montem defendere. Difficile enim est 

hostibus montem ascendere." 
Marcus frontem tergens "Non solum hostibus" inquit "difficile est. Ego semper fessus sum cum 

tandem ad lūdum adveni. Ob eam causam necesse est in lūdo dormire!" 
Davus: "Id te non excūsat. Posthac necesse erit te in lūdo vigilare ac magistro parere. Laetare 

quod tibi licet in lūdum ire - mihi puero non licebat." 
Marcus: "Sed tū servus es, Dave." 

Davus: "In patria mea servus non eram. Patria mea est Britannia." 
Marcus: "Ergo puer barbarus eras." 

Davus: "Laetare quod tū puer barbarus non es! Pueris barbaris non licet litteras et numeros 
discere." 

Marcus: "At pueris barbaris licet dies totos cum aliis pueris lūdere, per campos et silvas errare, in 
flūminibus natare, equos regere, feras oceidere, nec iis necesse est ante lūcem surgere." 

Davus: "Pueri barbari non tam beate vivunt quam tū putas. Multa mihi puero erant officia, nec 
enim servum nec ancillam habebat pater meus." 

Marcus: "Quare ex patria tua profectus es?" 

Davus: "Parentes mei a militibus Romanis necati sunt, quia Romanis auxilium ferre nolebant." 
Marcus: "Cūr Romanis auxilium negabant?" 

Marcus: "Quia Romani hostes erant Britannorum. Ego cum parentibus meis habitabam in parva 
domo apud magnam silvam in qua exercitus Britannorum se occultabat. Subito milites 
Romani domum nostram intraverunt ac patrem meum interrogare coeperunt. Ule vero 
cives suos, qui patriam suam ab hostibus Romanis defendebant, fallere nolebat neque 
ūllum verbum fecit de exercitū Britannorum qui in silvis occultabatur. Meis oculis vidi 
patrem et matrem a saevis militibus oceidi. Ipse puer quindecim annorum cum ceteris 
Britannis captis Romam missus sum et servus factus. Pater Iūlii me sescentis sestertiis 
emit." 



